
Esselamu alejkum, radi se o kupovini novog islamskog centra, a već postoji stari koji je skroman i po meni dovoljan, a uz to i potpuno otplaćen, pa me interesuje da li je to potreba ili ne? Samo što je cijena novog 1 200 000 eura. Ja lično mislim da je nepotrebno i da je veći sevap pomoći siromašnu braću i sestre. To nije završna cijena, tu dolaze još svi prateći troškovi.


* 
* 
* 
* 
* 
* 
* 

 
Da li je u ovom slučaju kupovina islamskog centra potreba?

Ve alejkumus selam…


Poštovani brate, prije svega…kada postavljaš pitanje, nemoj davati i odgovor na njega, Allah te nagradio.


Zatim, nismo čuli stranu onih koji zagovaraju kupovinu Islamskog centra, da bismo mogli dati validan odgovor. Po ovome što si iznio, realno stoji da novi Islamski centar nije potreban, i da je sredstva preče usmjeriti ka nečemu potrebnijem, kao što su humanitarne svrhe.


Lično, zanimljiva mi je ta ***[opsesija](https://pitajucene.com/search/opsesij/questions/ "Pretraži pitanja o opsesijama")*** gradnje i kupovine ***[džamija](https://pitajucene.com/search/d%C5%BEamij/questions/ "Pretraži pitanja o džamijama")*** i Islamskih centara. To nije bila misija Allahovog Poslanika, savs. On nije došao u svojstvu građevinca. Ovo ističem iz razloga što se Islamska zajednica i drugi najviše vole pohvaliti svojim građevinskim postignućima. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, Muhammed, savs, bio je daija, i radio je s ljudima, ne sa zidinama.


No, to je druga tema, i o tom potom…a, Allah Uzvišeni sve najbolje zna.




Odgovorio Dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

[Poslušajte audio isječak iz predavanja](https://pitajucene.com/pitanje/da-li-je-u-ovom-slucaju-kupovina-islamskog-centra-potreba/)


Tvoj web preglednik ne podrzava ovaj fajl, koristi google chrome.


